open-index/open-wikipedia-markdown huggingface dataset:
Liv Westphal

**Liv Westphal** (født 22. desember 1993 i Milano) er en fransk friidrettsutøver som konkurrerer på langdistanseløp og terrengløp. Hun har gull på 5000 meter ved U23-EM i friidrett 2015 som fremste internasjonale meritt. 

## Idrettskarriere
;Tidlig karriere
Westphal deltok på det laget som vant det franske mesterskapet i stafetter i 2009, på 4 x 800 meter. Hun ble fransk ungdomsmester på 3000 meter i 2010, og kom på 11.-plass på 5000 meter ved junior-EM i friidrett 2011. 

Ved EM i terrengløp 2012 kom hun på 12.-plass, og ved junior-VM i friidrett 2012 kom hun på 11.-plass på 3000 meter, med tiden 9:24,10. Hun deltok også ved EM i terrengløp 2013, der hun kom på 6.-plass i U23-klassen. I juli 2013 deltok hun ved U23-EM i friidrett 2013, der hun kom på 4.-plass på 5000 meter, med tiden 16:08,85. 

;2014
I 2014 satte hun ny fransk rekord på 5000 meter innendørs, da hun løp 5000 meter på 15:31,62 ved Boston University Invitational i desember. Dette var også ny universitetsrekord for Boston University. 

Innen terrengløp satte hun banerekord på Panorama Farms-løypa ved ACC-mesterskapet (*Atlantic Coast Conference*), og vant kvinneklassen på 6 km. Hun kom også på 30.-plass ved NCAA-mesterskapet. Hun ble kåret til *All-american*, og ble kåret til ACC «Cross Country Performer of the Year» for 2014. 

;2015
I februar 2015 satte hun også ny fransk innendørsrekord på 3000 meter, med 9:08,99, også dette i Boston. Tre måneder senere, i mai 2015, satte hun også fransk rekord på 10.000 meter ved ACC-mesterskapet, selv om dette var første gang hun løp denne distansen. Ved NCAA-mesterskapet i 2015 kom hun på 8.-plass på 5000 meter. Ved U23-EM i friidrett 2015 vant hun 5000 meter, foran Louise Carton og Viktoriya Kalyuzhna, med ny personlig rekord på 15:30,61. Den 25. juli 2015 senket hun den franske rekorden på 5000 meter til 15:28,71, da hun kom på 9.-plass ved London Grand Prix.

Hun løp sitt første 10 km landeveisritt i oktober 2015, da hun løp Tufts Health Plan 10K for Women, og satte der personlig rekord og fransk U23-rekord med tiden 33:26. I desember deltok hun i seniorklassen ved EM i terrengløp 2015, og endte på 20.-plass individuelt, men fikk sølv i lagkonkurransen sammen med det franske laget. 

;2016
Hun satte ny personlig rekord da hun vant 1 mile innendørs ved Multi-Team Meet i Boston, med 4:41,69 den 21. januar. I februar deltok hun også ved Atlantic Coast Conference Indoor Championships, der hun løp for Boston College, og de kom på 7.-plass på medleystafett med tiden 11:27,11, som var personlig rekord for Westphal sin del.

## Referanser


## Eksterne lenker
* 
*  Profil hos European Athletics
*  Profil hos All-Athletics 
*  Profil hos FFA
*  U.S. Track & Field and Cross Country Coaches Association - Liv Westphal
Niels Aall den eldre

**Niels Jacobsen Aall** (født 1702 i London, død april 1784 i Porsgrunn), også kalt *Niels Aall den eldre*, var en norsk kjøpmann, trelasthandler, sagbrukseier og skipsreder i Porsgrunn. Han kom alene til Norge som barn i 1712, ble etterhvert forvalter for Herman Leopoldus, og etablerte i 1730 egen forretning og samlet betydelig eiendom i Telemark. Han er stamfar for slekten Aall i Norge.

Niels Aall var gift tre ganger og hadde barn i alle sine ekteskap, bl.a.:
# Nicolai Benjamin Aall (1739-1798) gift med Amborg Jørgensdatter Wesseltoft (1741-1815)
# Constance Aall (1747-1777) gift med Christian Rasch (1734-1813)
# Benedicta Henrikka Aall (1756-1813) gift med kammerherre Severin Løvenskiold (1743-1818)
# Jacob Aall (1754-1826) gift 1. med Edel M. Løvenskiold (1753-1795) og 2. med enken Christiane E. von Cappelen født Bøyesen (Ording) (1768-1833)  
# Fransisca Margrethe Aall (1743-1789) gift med Jeremias Hagerup (1725-1795)

Blant Niels Aalls etterkommere er bl.a. eidsvollsmannen Jacob Aall, stattholder Severin Løvenskiold, maleren August Cappelen, forlagsbokhandler Jørgen Wright Cappelen, statsminister Carl Otto Løvenskiold, museumsdirektør Hans Aall, professor Didrik Arup Seip og visesangeren Ole Paus.

## Referanser
Turun Suunnistajat

**Turun Suunnistajat** (stiftet 23. januar 1954) er en finsk orienteringsklubb som holder til i Åbo i Finland. Klubbens drakter er særpregede med sine hvite og oransje, vertikale striper.

Klubben ble stiftet i 1954 og har i årenes løp levert gode prestasjoner i de største klubbstafettene i verden. De har totalt tre seire i Jukola og én seier i Venla. I klubbens 40-års jubileumsår i 1994, vant herrelaget en historisk dobbel ved å gå til topps i både Jukola og Tiomila.

## Meritter
Tiomila, herrer ''(1) :''
* 1994
Tiomila, damer ''(1) :''
* 2003
Tiomila, ungdomsstafetten ''(1) :''
* 2008
Jukola, herrer ''(3)'' :
* 1994, 1996, 2001
Venla (Jukola), damer ''(1)'' :
* 2002
25-Manna ''(1)'' :
* 2000

## Kjente tidligere løpere
*  Simone Niggli
*  Jørgen Rostrup
*  Vroni König-Salmi
*  Janne Salmi
*  Tommi Tölkkö

## Eksterne lenker
*
Stavropol i Tyrkvisjonens sangkonkurranse

**Stavropol i Tyrkvisjonens sangkonkurranse**, eller **nogai**, er en oversikt over det russiske krajet Stavropols deltakelser og resultater i Tyrkvisjonens sangkonkurranse. Krajet skulle delta for første gang i konkurransen i 2015, men trakk seg dette året. Stavropol debuterte i 2020.

## Bakgrunn
Nogaiene deltar i Tyrkvisjonens sangkonkurranse som Stavropol. Nogaiene er et tyrkisk folk som bor spredt i deler av Russland.Dagestan og Stavropol kraj er de områdene som har størst befolkning. Nogai er et tyrkisk språk som snakkes av nesten  personer i Russland.

Organisasjonen Sojoz nogajskoj molodezji, eller «Nogaienes ungdomsunion» samarbeider med TMB TV i konkurransesammenheng og er ansvarlig for å velge krajets representant til konkurransen. Da det ble klart at nogaiene ønsket å delta i konkurransen, fikk organisasjonen en forespørsel fra TMB TV om hvilken region folket skulle representere. Organisasjonen ønsket at nogaiene skule representere Stavropol kraj.

I 2015 foretok ungdomsunionen et valg av den første deltakeren som skulle representere Stavropol, men i likhet med de andre russiske regionene i konkurransen valgte krajet senere å å trekke seg fra konkurransen.
Det hadde oppstått et dårlig politisk forhold mellom Russland og arrangørlandet Tyrkia, og delegasjonen ønsket å unngå «uforutsette og ubehagelige konsekvenser» som kunne oppstå som følge av å delta. 

De neste fire årene ble Tyrkvisjonens sangkonkurranse avlyst, og først i 2020 kunne Stavropol debutere i konkurransen. 

## Historie
### 2015—2019
I 2015 arrangerte Nogaienes ungdomsunion en forhåndskvalifisering hvor Islam Satyrov vant retten til å representere Stavropol i Tyrkvisjonens sangkonkurranse. Sammen med sine to brødre skulle han fremføre poplåten «Tuvgan erym». Stavropol trakk seg senere fra å delta i konkurransen, og annonserte Satyrov som representant også i  og . 
I mai 2018 mottok Nogaienes ungdomsorganisasjon en formell invitasjon fra TMB TV til å debutere i konkurransen med den valgte representanten fra 2015. Satyrov deltok ikke da sangkonkurransen igjen ble arrangert i 2020.

### Stavropols debut i 2020
Under en kvalifisering i Moskva ble Zjanna Rustamovna Musajeva valgt til å representere Stavropol i 2020.

## Deltakere, bidrag og resultater
;Tabellforklaring

## Kringkastere og jurymedlemmer

## Referanser
Peppartinden

**Peppartinden** er et fjell øst for Gamvikblåisen nord i Lyngen kommune i Troms fylke. Fjellet ligger nokså utilgjengelig på østsiden av Lyngenhalvøya, men betegnes som «en fantastisk utsiktstopp».

## Fotnoter



## Referanser
Marianne Grimstad Hansen

**Marianne Grimstad Hansen** (født 5. november 1973) Fra Øyer i Gudbrandsdalen er en norsk politiker (H). Hun er tidligere ordfører i Sørum kommune fra 2015 til 2019.

## Utdanning og karriere
Marianne Grimstad Hansen har utdanning innen historie og økonomi fra henholdsvis Universitetet i Tromsø (1995) og BI (1998). Hun har hatt flere stillinger som politisk rådgiver for Høyre og har arbeidet som økonomisjef i Det Kongelige Selskap for Norges Vel og som teamleder for regnskap i Boots apotek Norge.

## Politisk erfaring
Hansen begynte sitt politiske engasjement i kjølvannet av folkeavstemningen om EU i 1994 og ble i 1998 valg til leder av Høyres studenter. Hun har bakgrunn som valgkampmedarbeider i Høyres hovedorganisasjon i 1999, og var i perioden 2002 til 2004 politisk rådgiver for Høyres bystyregruppe i Oslo. Siden 2007 har hun representert Sørum Høyre i kommunestyret, fra 2011 som gruppeleder.

I 2015 ble hun valgt som Sørums andre kvinnelige ordfører etter Mona Granbakken Mangen, med støtte fra Høyre, FrP, KrF, Venstre og Sp.

Fra 2014 til 2018 var hun 2. nesleder i Akershus Høyre.

## Referanser


## Eksterne lenker
* 
*
Vereinigte Aluminium-Werke

**Vereinigte Aluminium-Werke AG** (**VAW**) var en tysk aluminiumsprodusent og -bearbeider. Hovedkontoret var i starten i Berlin, fra den 20. september 1923 i Lauta i Sachsen og til sist i Bonn. I 2002 ble VAW kjøpt av Norsk Hydro og fusjonert inn i selskapet.

## Referanser
Mark Burgess

**Mark Burgess** (født 19. februar 1966) er en britisk fysiker og informatiker. Han mottok en doktorgrad i teoretisk fysikk fra Universitetet i Newcastle i 1990 og ble ansatt året etterpå ved Universitetet i Oslo som postdoktor. Her fortsatte han arbeid med forskjellige anvendelser av kvantefeltteori. På den tiden ble elektroniske regnemaskiner i stadig større grad koblet sammen i nettverk. Med sin tidligere kjennskap til moderne datateknologi og programmering ble Burgess sentral i dette arbeidet ved Fysisk Institutt. I denne sammenhengen utviklet han i 1993 sitt eget konfigurasjonsprogram *CFengine* for å automatisere dette arbeidet. Det la grunnlaget for at han noen år senere startet et eget selskap med samme navn.

I 1995 fikk Burgess en fast stilling ved Høgskolen i Oslo og Akershus hvor han ble ansatt som professor i «Networks and Systems». Han fortsatte her til han gikk av i 2008 for å lede sitt eget firma. Under hele denne tiden har han skrevet et stort antall publikasjoner og flere lærebøker. Mye av hans interesse har vært konsentrert rundt komplekse systemer og kommunikasjon mellom agenter på et mer generelt nivå enn det som brukes i datanettverk.

## Referanser


## Eksterne lenker
*
Samtidssaga

**Samtidssaga** er en sjanger innenfor sagalitteraturen. I motsetning til for eksempel fornaldersagaer og islendingesagaer, er samtidssagaer skrevet kort tid etter hendelsene de omtaler. Forfatterne av disse sagaene var ofte selv vitner til hendelsene de skrev om, eller de fikk historiene fortalt av personer som selv hadde vært øyenvitner. Samtidssagaene har derfor få eller ingen skaldekvad, slik de andre sagaene ofte er rike på. 

## Samtidssagaer
##### Islandske samtidssagaer
*Arons saga
*Geirmundar þáttr heljarskinns
*Gissur Þorvaldssons saga
*Guðmundar saga dýra
*Haukdæla þáttr 
*Hrafns saga Sveinbjarnarsonar
*Islendinga saga
*Prestssaga Guðmundar Arasonar 
*Sturlunga saga
*Svínfellinga saga
*Þórðar saga kakala
*Þorgils saga ok Hafliða
*Þorgils saga skarða 
*Ættartölur

##### Kongesagaer som også er samtidssagaer
*Ryggjastykke (tapt)
*Sverres saga
*Baglersagaene
*Håkon Håkonssons saga
*Magnus Lagabøtes saga

## Referanser


## Eksterne lenker
* Oversikt over islandske samtidssagaer hos Heimskringla.no
* De enkelte sagaverks form og innretning, i *Den oldnorske og oldislandske litteraturs historie*, v. Finnur Jónsson, København 1898
* Sverres saga hos Heimskringla.no
* Baglersagaen hos Heimskringla.no
* Håkon Håkonssons saga hos Heimskringla.no
* Magnus Lagabøtes saga, bruddstykke, hos Heimskringla.no
Lars Bleiklie Devik

**Lars Bleiklie Devik** (født 18. januar 1979 i Bergen) er en norsk komponist, låtskriver, arrangør og produsent. Han har musikkutdannelse fra Liverpool Institute for Performing Arts og Norges musikkhøgskole. Devik har komponert og produsert musikk for TV, reklame og en rekke sceneproduksjoner. Han er kanskje mest kjent for å ha skrevet og produsert låter for Ylvis.  Sammen med Bård og Vegard Ylvisåker og Christian Løchstøer ble han nominert til Gullruten 2018 i klassen beste originalmusikk for musikken til Ylvis-serien *[[Stories from Norway]]*.

## Referanser


## Eksterne lenker
* 
*  
*  
*
Sykling under Middelhavslekene 1963

**Sykling under Middelhavslekene 1963**. Sykling var en av flere sporter i de tredje Middelhavslekene som ble arrangert i Napoli i Italia i perioden 21. til 29. september 1963. Det var tredje gangen som sykling var med på programmet for Middelhavslekene. Det ble konkurrert i sju øvelser i sykling, kun for menn, fem øvelser i bane- og to i landeveissykling. Italia ble beste nasjon med fem gullmedaljer foran Frankrike med to.

## Medaljer

## Eksterne lenker
* 1963 - BEYROUTH (LIB) at Comité international des Jeux méditerranéens
* Mediterranean Games Athletic results at  '''gbrathletics''' website
Boksing under Middelhavslekene 1963

**Boksing under Middelhavslekene 1963**. Boksing var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som boksing var med på programmet under Middelhavslekene. Det ble konkurrert i ti vektklasser i boksing, kun for menn. Alle tapende semifinalister fikk bronsemedaljer. Italia ble beste nasjon med åtte gullmedaljer foran Egypt med to.

## Medaljer

## Eksterne lenker
* 1963 - BEYROUTH (LIB) at Comité international des Jeux méditerranéens
* Mediterranean Games Athletic results at  '''gbrathletics''' website
Boksing under Middelhavslekene 1967

**Boksing under Middelhavslekene 1967**. Boksing var en av flere sporter under de  femte middelhavslekene ble arrangert i Tunis i Tunisia i perioden 8. til 17. september 1967. Det var femte gangen som boksing var med på programmet under Middelhavslekene. Det ble konkurrert i ti vektklasser i boksing, kun for menn. Alle tapende semifinalister fikk bronsemedaljer. Italia ble beste nasjon med seks gullmedaljer.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Big Pharma

***Big Pharma*** (engelsk forkortelse for «store legemiddelselskaper» eller «den store legemiddelindustrien») er et uttrykk som refererer kollektivt til den globale farmasøytiske industrien.

Uttrykket *Big Pharma* brukes ofte negativt ladet, blant annet innenfor de konspirasjonsteorier som går ut på at det medisinske etablissementet i alminnelighet og legemiddelselskaper i særdeleshet er en del av en konspirasjon som har til hensikt å medisinere befolkningen unødvendig for å maksimere profitt. I slike konspirasjonsteorier brukes *Big Pharma* demoniserende om en tenkt abstrakt entitet som vanligvis består av legemiddelselskaper, statlige og internasjonale helsemyndigheter og ofte også interesseorganisasjoner, politikere og enkeltleger. I tillegg til legemiddelselskapene blir ofte Verdens helseorganisasjon og i Norge Folkehelseinstituttet fremstilt som del av *Big Pharma* av tilhengerne av denne konspirasjonsteorien.

## Referanser
Cornelius Povelsson Paus

**Cornelius Povelsson Paus** (1662–1723) var en norsk jurist og sorenskriver i Øvre Telemarken vestfjelske sorenskriveri fra 1696 til 1723. Blant hans etterkommere er Henrik Ibsen og Ole Paus.

## Biografi
 
Cornelius Povelsson Paus tilhørte slekten Paus og det Ibsenforsker Jon Nygaard beskriver som et «sammenfiltret embetsaristokrati» i Øvre Telemark. Han var sønn av sogneprest i Hjartdal Povel Pedersson Paus og Ingrid Corneliusdatter Trinepol fra Skien. Han ble født på Hjartdal prestegård noe over midtsommers 1662 og ble døpt 17. august samme år av farens prestekollega, prosten Sakarias Jonsson Skancke. Han var oppkalt etter sin morfar, trelasthandler i Skien Cornelius Jansen Trinepol, og var bror av presten Hans Povelsson Paus. Han ble gift med Valborg Jørgensdatter Rafn (1673–1726), datter av sorenskriver i Øvre Telemark Jørgen Hansen Rafn og Margrethe Fredriksdatter Blom.

Han fikk sin første undervisning av faren, som gikk for å være en svært lærd og tenksom personlighet. Han var elev ved Oslo katedralskole og studerte deretter ved Københavns Universitet, der han ble immatrikulert 15. juli 1686. Han var først edsvoren fullmektig hos svigerfaren, og ble utnevnt av kong Christian V til svigerfarens etterfølger som sorenskriver 21. august 1696 etter anbefaling fra svigerfaren og amtmann Henrik Nilsen Adeler. Han satt i embedet til sin død i februar 1723. Han og hans sorenskriverkollega i Nedre Telemark Marcus Hanssen fikk i 1714 etter søknad til kong Frederik IV delt Øvre Telemarken østfjelske mellom seg. Han døde på sorenskrivergården Håtveit i Lårdal i 1723. Han var den andre i rekken i «et av de mest markante sorenskriverdynastier» i Norge, og ble etterfulgt i embedet av sin nevø Peder Hansson Paus.

Cornelius Paus førte et våpen med en villmann med klubbe; en tegning av våpenet av Hans Krag er gjengitt i boken *Norsk heraldisk mønstring 1699–1730*.

Cornelius Paus var bl.a. far til prokurator Paul Paus (1697–1768), som var edsvoren fullmektig hos faren og en tid konstituert som sorenskriver, og som var gift med slektningen Martha Christophersdatter Blom. Cornelius Paus var også far til Hedvig Coldevin Paus (1711–1771), som var gift med sin fetter og farens etterfølger Peder Paus. Blant Cornelius Paus' etterkommere er Henrik Ibsen og Ole Paus.

## Aner

## Referanser
Middelhavslekene 1967

**Middelhavslekene 1967**. De femte middelhavslekene ble arrangert i Tunis i Tunisia i perioden 8. til 17. september 1967. Det var 1249 utøvere hvorav 38 kvinner fra tolv nasjoner som deltok i fjorten sporter. Det var første gangen som kvinner deltok i middelhavslekene. Italia ble beste nasjon med trettifem gullmedaljer foran Jugoslavia med femten.

## Medaljer

## Deltakende nasjoner
Det var 12 nasjoner som deltok i lekene i 1967

*
*
*
* 
* 
*
*
*
* 
* 
* 
* 

## Idretter

* Basketball
* Boksing
* Bryting
* Fekting
* Fotball
* Friidrett
* Håndball
* Svømming
* Sykling
* Tennis
* Turn
* Volleyball
* Vannpolo
* Vektløfting

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Henrik Nielsen Adeler

**Henrik Nielsen Adeler** (født 1660 i Kragerø, død 8. februar 1718 i Christianssand) var en norsk embedsmann, som var amtmann i Bratsberg amt (1692–1710), amtmann i Nedenes amt (1711–1718) og stiftamtmann i Christiansand stiftamt i 1718. Han var også justitiarius i Overhoffretten en periode. Han fikk tittelen etatsråd. Fra 1704 til 1710 var han medlem av Slottsloven på Akershus.

Adeler eide Søndre Brekke gård, som han brukte som avlsgård fra ca. 1696. I Christianssand kom han i bitter strid med biskopen Jens Bircherod, som i 1712 sendte en klage på ham til kongen. Klagen førte til en skarp tilrettevisning av begge, men særlig av Adeler, direkte fra kongen.

Han var sønn av amtmann Niels Sørensen Adeler og nevø av admiral Cort Adeler.

## Referanser
Konsularagent

**Konsularagent** er en eldre tittel for en konsulær tjenestemann med rang under visekonsul. En konsularagent var en honorær tjenestemann, dvs. en privatperson som utførte de konsulære oppgavene gratis eller mot beskjedent vederlag. Konsularagenten hadde som regel noe mindre fullmakter enn en visekonsul, og ansvarsområdet var vanligvis begrenset til et mindre område, slik som en mindre by.

Konsulære stillinger over konsularagent er, i stigende rekkefølge, visekonsul, konsul og generalkonsul.

## Referanser
Orbis Publishing

**Orbis Publishing** Ltd. var et britisk-basert forlag som ga ut bøker og serieutgivelser. Selskapet ble stiftet i 1970. I 1999 ble selskapet kjøpt opp av De Agostini, og skiftet navn til De Agostini UK.

## Utgivelser
Listen er ikke fullstendig
* *[[The Home Computer Course]]*
* *[[The Home Computer Advanced Course]]*
* *The [[Illustrated Encyclopedia of Aircraft]]*
* *War in Peace*
* *War Machine*
* *The Elite: Against All Odds*
* *[[The Blues Collection]]*
* *[[The Unexplained (magazine)|The Unexplained]]*
* *The British Empire*
* *Play it Today*
* *All About Science*
* *The Movie: The Illustrated History of the Cinema,* 
* *World of Automobiles*
* *On Four Wheels* 
* *On Two Wheels * 
* *The Encyclopedia of Super Cars*
* *The Illustrated Encyclopedia of Wildlife* i 62 deler
* *Warplane* i 120 deler
* *[[The History of Rock]]*
* *World War II*
* " The Classic Collection"

## Eksterne lenker
* De Agostini UK hjemmeside.
* Orbis Publishing - discogs
Peter Amdam

**Peter Joachim Sævik Amdam** (født 1971 i Molde, død 28. juni 2016 i Oslo) var en norsk kurator, kunstkritiker, skribent, kunstner og musiker. Han arbeidet tidlig som DJ og var redaktør for gratisavisen *[[Natt og Dag]]* 2007-2008 og for gratismagasinet *Platinum Contemporary Magazine*.

Amdam omtales som en lederskikkelse i det norske straight edge-miljøet. Han var medlem i de nå oppløste straight edge hardcore-bandene Onward og Sportswear, og han var vokalist i bandet For Pete's Sake (som består av alle de tidligere Sportswear-medlemmene). For Pete's Sake er signert til det plateselskapet REACT! Records, som holder til i Baltimore i USA.

Som kurator stod han blant annet bak utstillingene *Refraction. The Image of Sense* (2014) ved galleriet Blain|Southern i London. og *Life. Within Such Limits* (2015) hos Carl Kostyál i Stockholm.

## Referanser
Nestby

**Nestby**, tidligere kalt **Nesby**, er en bygd og en grunnkrets i delområdet *Nedre Saltdal* i Saltdal kommune i Salten i Nordland. Bygda ligger rundt tre kilometer sør for Rognan. 

Navnet Nestby ble godkjent av Kartverket den 1. januar 1993.

## Referanser
Kvæle

**Kvæle**, eller **Kvæl**, er en bygd og en grunnkrets i delområdet *Øvre Saltdal* i Saltdal kommune i Salten i Nordland. Bygda befinner seg 31 meter over havet nord om Saltfjellet, like nord for Røkland. E6 går gjennom grunnkretsen.

Navnet Kvæl ble godkjent av Kartverket den 1. januar 1975, og navnet Kvæle ble godkjent 30. juni 1991.

## Referanser
Bottlesford

**Bottlesford** er en liten landsby i Wiltshire i England som ligger i sognet North Newnton.

Den ligger i Pewsey Vale og er lokalisert omtrent  vest for Pewsey. Stedet har en pub, the Seven Stars Inn.

## Referanser


## Eksterne lenker
* 
* 
*
The Pillars of Society (1911)

***The Pillars of Society*** er en amerikansk stumfilm fra 1911. Den bygde på *[[Samfundets Støtter]]* fra 1877, og var det første skuespillet av Henrik Ibsen om ble filmatisert i USA. Filmadapsjonen av *Samfundets støtter* var et høydepunkt i produsent Edwin Thanhousers karriere. I hans senere år var den blant de prestasjonene som han elsket å minnes. Premieren fant sted 2. mai 1911.

## Handling
Unge *Bernick* og *Johan Tonnessen*, som begge bor i Norge, er nære venner. *Bernick* er forlovet med og skal gifte seg med *Johan*s søster, som er arving. Han gifter seg kun med henne for pengenes skyld, og han er egentlig forelsket i hustruen til en skuespiller. Under et besøk til sin gamle flamme, hvor han håper å avslutte affæren, dukker ektemannen uventet opp i rommet. *Bernick* må flykte ut gjennom vinduet. Da *Johan* får vite om vennens truende vanære påtar han seg *Bernick*s skyld og emigrerer til USA. *Bernick* drar fordeler av vennens ridderlighet ved å tillate at det blir alminnelig antatt at *Johan* også underslo penger. I virkeligheten var *Bernick* skyldig i denne forbrytelsen. *Bernick* blir gift med arvingen og tar opp sin posisjon som én av *samfunnets støtter* med uplettet ry. 

Når *Johan* vender tilbake til hjemlandet etter 12 år forelsker han seg i en vakker jente, som er adoptert av søsteren hans. Hun gjengjelder hans følelser. Når sognepresten forteller henne at dette er mannen som flere år tidligere hadde ødelagt hennes mors lykke, blir hennes kjærlighet til elendighet. *Johan* forlanger så at *Bernick* renvaske ham. *Bernick* nekter og trosser *Johan* når han vil bevise sin uskyld. *Johan* ønsker å reise tilbake til USA for å få tak i et brev som *Bernick* skrev, hvor han innrømmer sin skyld. *Johan* skal seile med et skip som *Bernick* kjenner til er sjøudyktig, og som vil synke i en storm. *Bernick* ønsker i hemmelighet at skipet forulykkes, slik at *Johan* ikke kan bringe tilbake sitt bevis. 

*Bernick*s vesle sønn, som er farens øyesten, beundrer onkelen fra USA og bestemmer seg for å bli blindpassasjer på skipet. *Bernick* rammes av redsel når han får vite hva sønnen har begitt seg ut på og er overtydd om at han aldri vil se sønnen sin igjen. Gutten blir brakt trygt hjem til ham. Opplevelsen tukter *Bernick*s sjel slik at han innrømmer sin skyld overfor sine bysbarn. Han forteller at han har levd på en løgn i flere år, men at de i fremtiden må kjenne ham slik han er, for ingen uskyldig mann skal igjen påta seg en skyld som egentlig tilhører *Konsul Bernick*. *Bernick*s hustru tilgir ektemannen i kjærlighetens fylde og *Johan* blir gift med sin hjertes utkårede.

## Anmeldelser
*Billboard* (6. mai 1911) skrev at skuespilleriet var godt og at forsøket på slikt et stort sjansespill var bemerkelsesverdig.

*The Morning Telegraph* (7. mai 1911) skrev at Thanhouser Company fortjente mye ros for måten det fortalte denne ganske innviklede historien på i bildeform.

## I rollene
* Julia M. Taylor - *Fru Bernick*
* Martin Faust - *Johan*

## Referanser


## Eksterne lenker
*
François Gonon

**François Gonon** (født 23. april 1979 i Saint-Étienne) er en fransk orienteringsløper som representerer den svenske orienteringsklubben IFK Göteborg.

## Karriere
Gonon har hatt en fin internasjonal karriere og har til sammen fem medaljer fra orienterings-VM. På hjemmebane i Savoie vant han sitt første og hittil eneste VM-stafettgull sammen med Philippe Adamski og Thierry Gueorgiou. Franskmannen har vært på pallen individuelt to ganger i VM-sammenheng. Både i Tsjekkia i 2008 og i Savoie i 2011 ble det bronsemedalje på langdistansen. 

Gonon løp i mange år for den finske klubben Paimion Rasti. 9.-plass fra Jukola 2005 var det beste stafettresultatet han opplevde i tiden han representerte de. 9.-plass er også den beste plasseringen han har lykkes å oppnå i Jukola med sin nåværende klubb, IFK Göteborg.

## Eksterne lenker
*
Saltnes (Saltdal)

**Saltnes** er en bygd og en grunnkrets i delområdet *Nedre Saltdal* i Saltdal kommune i Salten i Nordland. Bygda befinner seg øst for Rognan. 

Navnet Saltnes ble godkjent av Kartverket den 1. oktober 1979.

## Historie

Saltnes på østsiden av Saltdalselva, ut mot fjorden, var den andre storgården i Saltdal gården Fiskevåg var. I skattemanntallet for 1557 er gården omtalt for første gang. Senere dokumenter nevner flere brukere og eiere. I 1724 omtales for første gang Abel Abelsen Mørch på Saltnes, hans slekt skal komme til å residere på Saltnes i mer enn 150 år. Mørch er født i Bremen i Tyskland rundt 1680 og han bodde noen år som kjøpmann i Bergen. I 1706 tar han borgerskap i Bergen, han blir gift to ganger, siste gang med Gjertrud Omsen. Hennes far i Bergen er blitt eier av Saltnes etter å ha tatt utlegg i gården i 1720. Parret bosetter seg på Saltnes hvor de får 10 barn. Mørch dør i 1730 og konen overtar gårdsdrift og handelsvirksomhet som hennes mann hadde etablert. Den yngste datteren, Margrethe Elisabeth Mørch og var født i 1729, hun gifter seg med Jens Ellingsen fra gården Fiskevåg. Hans mor var medlem av Benkestokslekten fra Meløy, denne familien hadde mange forgreninger ut til handelsstedene i Nordland, og fikk stor betydning for økonomisk og kulturell utvikling.

Ellingsen kjøper gården i 1751 og med ham blir Fiskevåg et av de store handelsstedene i Salten. Ellingsen driver også jektebruk samme med sin bror, og de har to jekter som de seiler til Bergen med. Alle sønnene ble oppsittere og skippere på handelssteder rundt omkring i Nordland på steder som Sortland, Røsvik, Lødingen, Steigen (Skagstad), Skrova og Borge. De to døtrene giftes inn på handelsstedene i Gimsøysand og Inndyr.

Ellingsene blir skippere på Saltnes i flere generasjoner. Med seg til Bergen har de fisk, tran og rogn, når de reiser tilbake har de med seg varer, gjerne importert fra utlandet. Skipperne ble velholdne og gårder som Saltnes og Fiskevåg fikk stor innflytelse økonomisk og kulturelt. Skipperne kunne legge seg til en egen livsstil med store hus med møbler og innbo som ellers bare var vanlig i byene. De var gjerne de første til å ta i bruk nye ting som kaffe og te, og de kunne kle seg etter skiftende moter. Slik kunne moter og samværsformer som var vanlige i Europa finne veien til små steder nordpå.

Saltnes utviklet seg til å bli både kirkested og handelssted. Etter 1814 kom en ny tid, og formene for handel og omsetning endret seg. Skipperne gikk over til å kun være handelsmenn og redere. På 1830-tallet begynte mange handelsmenn å sende varene sine til Tromsø, istedenfor Bergen. Mange skippere hadde stor gjeld i Bergen, og fra midten av 1800-tallet begynte bergenskjøpmennene å ta store renter for denne. Handelsmannen på Saltnes tok initiativ til den første banken i Saltdal, og han var både formann og kasserer i denne. Økonomisk problemer og konkurs, samt mislighold i banken førte til at den siste handelsmannen på Saltnes måtte sone fem års straffearbeid i Trondheim. Hans kone og barn dro sørover, og de kom aldri mer tilbake. Gården er i dag del av Saltdal bygdetun.

## Referanser
Httpd

**HTTP Daemon** er en programvare og en daemon for Unix og Unix-lignende operativsystemer som kjører i bakgrunnen på en web-tjener og venter på inngående tjener-forespørsler. Daemonen besvarer automatisk forespørsler og behandler hypertekst- og multimedia-dokumenter over internett ved å bruke HTTP.
Judith Wyder

**Judith Wyder** (født 25. juni 1988 i Bern) er en sveitsisk orienteringsløper som representerer den svenske klubben Göteborg-Majorna OK. Wyder løp tidligere for det sveitsiske landslaget og er verdensmester og europamester i orientering. Hun har medaljer i alle fem distansene fra verdensmesterskap.

## Karriere
Wyder tok en bronsemedalje på stafett i Junior-VM i Australia i 2007, men slo for alvor gjennom i verdenstoppen da hun som 23-åring løp inn til bronse på mellomdistanse under VM i Frankrike i 2011. Hjemme i Sveits ble bygd opp store forventninger til at Wyder skulle følge i Simone Nigglis fotspor ettersom tidenes beste orienteringsløper på kvinnesiden planla å gi seg på landslaget etter VM i Finland i 2013. Wyder tok stafettbronse sammen med Niggli i legendens aller siste VM-løp. 

### 2014-sesongen
Da Niggli la opp økte forventningspresset på Judith Wyber, men hun innfridde til gangs. 2014 ble et magisk år for jenta fra den sveitsiske hovedstaden. Under EM i portugisiske Palmela ble hun mesterskapets store dronning med sine tre gullmedaljer. Hun toppet det hele i VM i Nord-Italia noen måneder senere. I Trentino-området ble det gull på sprint, stafett og sprintstafett. I tillegg tok Wyder med seg bronsemedalje fra langdistansen.

### 2015–2018
2015 ble et problematisk år sportslig for Wyder. Skader ødela det meste av verdensmesterskapet i skotske Inverness. Hun kom sterkt tilbake i 2016 der hun blant annet fikk med seg tre medaljer fra EM i tsjekkiske Jesenik. Hun ble europamester i sprint for andre gang på rad, tok sølv på mellomdistanse og bronse på sprintstafett. Fra VM 2016 i Strömstad-Tanum i Sverige fikk hun med seg sølvmedaljer fra sprint og sprintstafett. Under verdenscupavslutningen på hjemmebane i Aarau vant Wyder begge de individuelle løpene i tillegg til at hun var med på det sveitsiske vinnerlaget på sprintstafetten. Hun avsluttet verdenscupen 2016 med å bli nummer to sammenlagt.

9. oktober 2018 offentligjorde Wyder på sin hjemmeside at hun ville avslutte sin landslagskarriere etter 2018-sesongen.

## Meritter
### Verdenscupseire

## Referanser


## Eksterne lenker
* 
*
Susana (vepser)

* 

***Susana*** er en slekt med små bladveps som lever på bartrær. De er såpass ulike de andre bladvepsene at de har fått sin egen underfamilie, Susaninae.

## Levevis
Artene har larver som lever på einerslekten (*[[Juniperus]]*, sypressfamilien).

## Utbredelse
Gruppen er utbredt i det vestlige Nord-Amerika (Oregon, Britisk Columbia).

## Systematisk inndeling

* Årevinger (Veps, humler og maur) (Hymenoptera) 
** delgruppe  plantevepser (Symphyta) parafyletisk gruppe
*** overfamilie Tenthredinoidea 
**** familie bladvepser (Tenthredinidae)
***** underfamilie Susaninae Smith, 1969
****** slekten ***Susana*** Rohwer & Middleton, 1932
******* *[[Susana annulata]]* Smith, 1969
******* *[[Susana bakeri]]* 
******* *[[Susana cupressi]]* Rohwer & Middleton, 1932
******* *[[Susana fuscala]]* Wong & Milliron, 1972
******* *[[Susana juniperi]]* (Rohwer, 1911)
******* *[[Susana oregonensis]]* Smith, 1969
******* *[[Susana punctata]]* Smith, 1969
******* *[[Susana rufa]]* Smith, 1969

## Kilder
* Oversikt over artene
* Bladvepser – www.nic.funet.fi/

## Eksterne lenker
*
Merja Rantanen

**Merja Rantanen** (født 7. desember 1980 i Jämsänkoski) er en finsk orienteringsløper som representerer den finske orienteringsklubben Jämsän Retki-Veikot.

Rantanen har sine sterkeste resultater på mellomdistanse og stafett. Ved hele tre anledninger har hun bidratt til at det finske stafettlaget har gått til topps i VM. Individuelt vant hun sølvmedalje på hjemmebane i 2013 og bronsemedalje i skotske Inverness i 2015. Begge medaljene kom på mellomdistanse. I 2016 be hun europamester i stafett da hun som ankerkvinne tok EM-gull for Finland sammen med Sari Antonen og Marika Teini. Det samme laget tok bronse på VM-stafetten i svenske Strömstad-Tanum. I verdenscup-sammenheng har hun 8.-plass sammenlagt i 2011 som beste prestasjon. I enkeltløp har hun tre andreplasser og én tredjeplass i verdenscupen. 

## Eksterne lenker
*
Nordland kultursenter

**Nordland kultursenter** er et kultursenter som er drevet av Nordland fylkeskommune, og ble etablert i 1988. Dette var opprinnelig en prestegård (kjent som Bodøgård), men ble omgjort til landbruksskole etter at Nordland fylkeskommune fikk skjøte på gården i 1882. Skolen var i drift frem til 1987, og siden 1988 har Nordland fylkeskommunes kulturavdeling hatt ansvaret for gården.

I dag kan man leie rom og utstyr til utstillinger og selskaper. Man kan også leie rom for å overnatte der. Kultursenteret ligger i idylliske omgivelser med gamle bygninger og natur mellom Rønvikjordene, cirka 3 km fra Bodø sentrum.

Ludvig Filip-rommet er en del av kultursenteret.

## Referanser


## Eksterne lenker
*
John S. Jamtli

**John Sigvart Jamtli** (født 1982) er en norsk tegneserieskaper. Han har også jobbet med film, videospill, bøker, illustrasjon.  

Han har skolebakgrunn i film og kunst og har arbeidet som tv-journalist i TVNordland og TV-Adressa. Han laget illustrasjoner i forbindelse med filminnspillingene av Tommy Wirkolas filmer *[[Død snø]]* (2009) og *[[Hansel and Gretel: Witch Hunters]]* (2013). I tillegg har Jamtli arbeidet innenfor spillbransjen, hovedsakelig for spillselskapet Playfish som var et underselskap av EA Games der han jobbet med blant annet *[[The Sims]]*.

Jamtli ble tildelt Pondus-prisen 2019 for tegneserien *Sabotør* og *Sabotør: Operasjon Muskedunder*. Han har også vært nominert til en rekke priser: Årets tegneserie (2019), SPROING-prisen (2019 og 2020/21), Uprisen (2019), Kulturdepartementes Tegneseriepris (2019), Bokslukerprisen (2020).

## Sabotør
Jamtli er særlig kjent for tegneserien *Sabotør*, hvor han formidler kjente sabotasjeaksjoner i Norge under andre verdenskrig. Interessen for andre verdenskrig fikk han etter å høre historien om bestefarens flukt fra Falstad fangeleir. Han har selv jobbet på Falstadsenteret og har funnet mye inspirasjon til sine egne tegneserier der. Bokserien har fem utgivelser og alle bøkene er basert på ekte hendelser. De tre siste bøkene er gitt ut på Strand Forlag.

*Sabotør – Grenselos* tar for seg historien til Astrid Linderud, en ni år gammel jente som hjalp nordmenn over grensen til Sverige ved Hattfjelldal på Helgeland. Bøkene er kategorisert som barnebøker, med mål om å formidle krigsårene på en barnevennlig, men på en historisk korrekt måte. 

## Tungtvann
I forbindelse med Tungtvann sin feiring av 25-årsjubileum, bidro Jamtli til et jubileumsalbum. Albumet tar for seg historien til Tungtvann, samt norsk hiphop-historie. Jamtlis tegneserie *Pøbel* handler om rap-gruppa og skildrer ulike situasjoner gruppa har stått i, blant annet hvordan Tungtvanns første konsert nesten ikke ble noe av.

## Bibliografi
*  *Anunnaki* – tegneserie sammen med Håvard Johansen, Egmont forlag, ISBN 978-82-429-4117-6
*  *Dass* – tegneserie sammen med Vegard A. Skogmo, Kick-Ass Comics, ISBN 978-82-92796-41-2
*  *Sabotør – en røverhistorie fra krigsårene* – tegneserie, Cappelen Damm, ISBN 978-82-02548-79-7
*  *Norges ninjakommandør: Den sanne historien om Arne Treholt* – tegneserie sammen med Aleksander Kirkwood Brown, Cappelen Damm, ISBN 978-82-02-59678-1
* 2019 *Sabotør – Operasjon Muskedunder* – tegneserie, Cappelen Damm, ISBN 978-82-02-62315-9
* 2019 *Krigere* – med Steffen Sørum, Cappelen Damm, 2019 bok i Leseløve-serien 
*  *Magnus Carlsen og sjakkmorderen* – tegneserie sammen med Aleksander Kirkwood Brown, Cappelen Damm, ISBN 978-82-02-61527-7
*  *Sabotør – i skyggen av Tirpitz* – tegneserie, Strand forlag 
*  *Sabotør – tungtvannsaksjonen* – tegneserie, Strand forlag 
*  *Sabotør – grenselos* – tegneserie, Strand forlag 
* 2024 *Tungtvann jubileumsalbum* – sammen med Jørgen Nordeng, Strand Forlag 
*  *Pøbel* – tegneserie, Strand forlag, ISBN 978-82-8442-170-4 

## Referanser


## Eksterne lenker
*  *[http://www.dazz.no/ DASS]* 
*  *[http://sabotør.no/ Sabotør]*
Høgbakken

**Høgbakken** er et boligfelt og en grunnkrets i delområdet *Nedre Saltdal* i Rognan i Saltdal kommune i Salten i Nordland. *Høgbakken borettslag* befinner seg i boligfeltet.

Navnet Høgbakken ble godkjent av Kartverket den 1. januar 1990.

## Referanser
Anette Carnarius Elseth

**Anette Carnarius Elseth** (født 1973) er en norsk politioverbetjent og politiker (FrP).  

Elseth har vært tilknyttet Oslo politidistrikt, Romerike politidistrikt og Øst politidistrikt siden 2001. 

Hun har vært vararepresentant for Fremskrittspartiet til Stortinget siden 1997. I perioden 2015 til 2019 var hun varaordfører i Sørum kommune, med avbrudd i periodene hun tjenestegjorde i regjering. 
Sølve Sesseng og Øivind Slora hadde vervene som varaordfører i Sørum for Elseth i denne perioden.

I 2016 ble Elseth politisk rådgiver for justisminister Anders Anundsen i Erna Solbergs regjering, og i perioden 2016–2018 var hun statssekretærer for Per-Willy  Amundsen i Justis- og beredskapsdepartementet. 

Etter kommunestyre- og fylkestingsvalget i 2023 ble Elseth varaordfører i Lillestrøm.

Etter Stortingsvalget i 2025 ble Elseth fast representant på Stortinget, og medlem av Justiskomiteen. Med at hun gikk ut av kommunestyret samt vervet som varaordfører, så ble Brede Andreas Rørhus (Frp) ny varaordfører i Lillestrøm kommune.

## Utdanning
Elseth er utdannet politi fra Politihøgskolen i 2001. Hun har tidligere utdanning i samfunnsfag og statsvitenskap fra henholdsvis Høgskolen i Østfold og Universitetet i Oslo. I 2025 fullførte hun Master i Styring og ledelse ved Oslo Met storbyuniversitetet. 

## Politisk virke

## Referanser


## Eksterne lenker
*
Jarkko Huovila

**Jarkko Huovila** (født 15. november 1975) er en finsk orienteringsløper som representerer den finske klubben Tampereen Pyrintö. Han er verdensmester og europamester i stafett.

Huovila var en lovende orienteringsløper som junior og tok stafettmedalje for Finland ved to anledninger i Junior-VM. Som seniorløper utviklet finnen seg til å bli fremragende i nattorientering. Han har løpt flere legendariske etapper for sine lag i orienteringsverdens største klubbstafetter, Jukola og Tiomila. Huovila har vært med på å vinne Tiomila hele fem ganger, alle med Halden SK. Jukola har han vunnet tre ganger, to med Halden SK og én med Kalevan Rasti. 

I VM og EM har Huovila vist seg frem først og fremst på mellomdistanse og stafett. Det ble VM-gull på stafett på hjemmebane i Tammerfors i 2001, og ytterligere fire VM-medaljer de neste fem sesongene. I 2004 ble det nytt stafettgull ettersom Finland triumferte i EM-stafetten i Roskilde i Danmark. Han vant mellomdistansen i nordisk mesterskap på Bornholm i 2007. Dermed ble samtlige av Huovilas tre internasjonale mesterskapsgull vunnet i Norden.

## Eksterne lenker
*
Neighbors 2: Sorority Rising

***Neighbors 2: Sorority Rising*** er en amerikansk filmkomedie fra 2016. Filmen er regissert av Nicholas Stoller, skrevet av Andrew Jay Cohen, Evan Goldberg, Brendan O'Brien, Seth Rogen og Nicholas Stoller, og har Seth Rogen, Zac Efron, Rose Byrne, Dave Franco, Chloë Grace Moretz og Selena Gomez i hovedrollene.

Filmen er oppfølgeren til *[[Bad Neighbours]]* (2014).

## Handling
Mac og Kelly Radner må slå seg sammen med sine gamle fiender Teddy og Pete for å kjempe mot en gruppe collegejenter som har flyttet inn i nabohuset.

## Rolleliste
* Seth Rogen som Mac Radner
* Zac Efron som Teddy Sanders
* Rose Byrne som Kelly Radner
* Dave Franco som Pete Regazolli
* Chloë Grace Moretz
* Selena Gomez
* Carla Gallo som Paula
* Lisa Kudrow som Dean Carol Gladstone
* Ike Barinholtz som Jimmy
* Kiersey Clemons som Beth
* Billy Eichner
* Clara Mamet
* Beanie Feldstein
* Elise og Zoey Vargas som Stella Radner

## Referanser


## Eksterne lenker
*
Haubitz Hall Salongen

**Haubitz Hall Salongen** er en konsertsalong på toppen av Odderøya i Kristiansand som drives av musiker Kjetil Grande. Huset ble oppført som offisersmesse i 1918 da Odderøya fort fungerte som byens festning for Norges nøytralitetsvern under første verdenskrig, men ble på 1960-tallet ombygget til kino for rekruttskolen på Odderøya fort. Konsertsalongen ble innviet i 2014 med en publikumskapasitet på 55 mennesker. Blant artister som har avholdt konsert i salongen er Thom Hell, Jonas Alaska, Mikhael Paskalev, Farmers Market, Hanne Kolstø, Asbjørn Ribe, Marte Wulff, Erlend Ropstad, Monica Heldal, Marit Larsen, Elvira Nikolaisen, Mathias Eick, Knut Reiersrud, Minor Majority, Jim Stärk, Ingrid Olava, Silje Nymoen, Ida Jenshus og mange flere.

Haubitz Hall Salongen er innredet med inspirasjon fra amerikanske 1940-talls jazz/cabaretklubber, såvel som fra husets egen historie, og er kjent for sin unike atmosfære.

**Haubitz Laaven** ble innlemmet i Haubitz-konseptet høsten 2017, og huser konserter og andre eventer med mellom 100 og 600 mennesker. Bygget ble reist av tyskerne sommeren 1940 på tomten hvor det gamle ammunisjonslageret lå. Ammunisjonslageret ble ødelagt i luftangrepet på Odderøya fort 9. april 1940 under Angrepet på Norge i 1940

## Referanser


## Eksterne lenker
* www.haubitzhall.no
Gudmund Skjåk-Bræk

**Ola Gudmund Skjåk-Bræk** (født 1946) er en norsk biokjemiker. Han er professor ved Institutt for bioteknologi, NTNU. Hans forskningsfelt er biokjemi, biopolymerkjemi og biomaterialer.

Skjåk-Bræk har sin utdanning fra Universitetet i Oslo, der han ble cand.real i 1973, med en hovedoppgave i biokjemi.

I 1988 ble han dr.techn. ved NTH (senere integrert i NTNU) med avhandlingen *Biosynthesis and structure - function relationships in alginates*.

Han er direktør for Norsk Biopolymerlaboratorium (NOBIPOL) og leder en av de to forskningsgruppene i «Kapselgruppen», et tverrfaglig samarbeid mellom to NTNU-institutter: Institutt for kreftforskning og molekylær medisin og Institutt for bioteknologi. Forskerne i gruppen har ulike spesialfelt. Deres felles forskningsinteresse er utvikling av mikrokapsler som immunbarriere. Kapselgruppens mål er å lage funksjonelle alginatkapsler for celleterapi. 

Skjåk-Bræk er medlem av Norges Tekniske Vitenskapsakademi og Det Kongelige Norske Videnskabers Selskab. 

I 2015 ble han utnevnt til æresdoktor ved Uppsala universitet.

Han er sønn av Venstre-politikeren Ola Skjåk Bræk og fredsaktivisten Ingeborg Skjåk Bræk, og bror av tekstilkunstneren Lise Skjåk Bræk.

## Bibliografi

## Referanser


## Eksterne lenker

* NOBIPOLs nettsted
* Kapselgruppens nettsted
Stora Tuna OK

**Stora Tuna OK** (stiftet i 2008) er en svensk orienteringsklubb som har tilholdssted i Borlänge i Sverige. Orienteringsklubben var mellom 1924 og 2008 en avdeling i idrettsklubben Stora Tuna IK.

Klubbens farger er gul og svart. Stora Tuna OK har rundt 300 medlemmer og har virksomhet for løpere på elite-, ungdoms-, barne-, og mosjonsnivå. Klubbhuset deres ligger i Skräddarbacken.

Orienteringsklubben har hatt stor suksess både på dame- og herresiden og har hatt flere løpere i stallen som har hevdet seg internasjonalt. Damelaget hadde en storhetstid på 80-tallet da de vant Venla i 1982, 1984 og 1985. De vant også damestafetten under Tiomila i 1982 og 1984. I senere tid har de vunnet Tiomilas damkavle i 2008 og 2017. I 2018 vant de Venla for fjerde gang, klubbens første seier i Venla på 33 år. Anna Mårsell, Magdalena Olsson, Julia Jakob og Tove Alexandersson utgjorde vinnerlaget i 2018. I 2019 vant herrelaget Jukola for første gang i klubbens historie. På vinnerlaget løp fire Svensk-brødre; Jesper, Joakim, Viktor og Emil, samt Anton Sjökvist, Olle Kallered og Henrik Johannesson. 

Flere ganger verdensmester i orientering, Tove Alexandersson, løper for Stora Tuna.

## Meritter
*Kursiv tekst: Orienteringsklubben var en avdeling i [[Stora Tuna IK]]*

Tiomila, herrer ''(1)'' :
* *1964*
Tiomila, damer ''(4)'' :
* *1982*, *1984*, 2008, 2017
Jukola, herrer ''(1)'' :
* 2019
Venla (Jukola) ''(4)'' :
* *1982*, *1984*, *1985*, 2018
25-manna ''(3)'' :
* *1983*, *1991*, 2010
Smålandskavlen, damer ''(8)'' :
* *1981*, *1982*, *1983*, *1984*, *1985*, *2006*, 2008, 2010
Tiomila, ungdomsstafetten ''(3)'' :
* *2006*, *2007*, 2016

## Kjente løpere

* Tove Alexandersson
* Emma Claesson
* Julia Jakob
* Olle Kallered (2018-)
* Anna Mårsell
* Anton Sjökvist
* Emil Svensk
* Jesper Svensk
* Joakim Svensk
* Viktor Svensk

## Kjente tidligere løpere

* Anne Bössfall
* Karin Gunnarson
* Annichen Kringstad
* Kiril Nikolov
* Jan Šedivý
* Pavlo Ushkvarok

## Referanser


## Eksterne lenker
* Offisielt nettsted
OK Tyr

**OK Tyr** (stiftet 27. oktober 1936) er en svensk orienteringsklubb som har tilholdssted i Karlstad i Sverige. Ture Björkman var klubbens første leder.

Klubbens farger er rød, hvit og grønn. Klubbens løpere har likevel konkurrert i oransje drakter ie senere årene. OK Tyr har rundt 500 medlemmer og har virksomhet for løpere på elite-, ungdoms-, barne-, og mosjonsnivå. Klubbhuset deres heter Tyrstugan.

Orienteringsklubben har hatt flere løpere i stallen som har hevdet seg internasjonalt. I overgangen mellom 80- og 90-tallet vant herrelaget Tiokola to år på rad. Disse er klubbens eneste seire i stafetten.

## Meritter
Tiomila, herrer ''(2)'' :
* 1989, 1990
Smålandskavlen, herrer ''(1)'' :
* 1992

## Kjente tidligere løpere

* Håkan Eriksson
* Erik Forsgren
* Steven Hale
* Jonas Leandersson
* Bengt Levin
* Gösta Lundqvist

## Eksterne lenker
* Offisielt nettsted
Acordulecerinae

* 

**Acordulicerinae** er en delgruppe av Tenthredinoidea som hører til blant plantevepsene.  Larvene lever av å gnage på bladene av ulike planter. De voksne er predatore.  

## Utseende

## Levevis

## Utbredelse
Gruppen er utbredt i Amerika og omfatter de nordligste medlemmene i familien Pergidae, utbredt nord til Canada. De fleste av artene lever i Brasil.

## Systematisk inndeling

* Vepser (Veps, humler og maur) (Hymenoptera) 
** delgruppen  plantevepser (Symphyta) parafyletisk gruppe
*** overfamilien Tenthredinoidea 
**** familien Pergidae – 400 arter i verden, fordelt på omtrent 60 slekter.
***** underfamilien **Acordulecerinae** Rohwer, 1911
****** slekten *[[Acordulecera]]* Say, 1836 - 72 arter
****** slekten *[[Acorduleceridea]]* Rohwer, 1912 - 15 arter
****** slekten *[[Anathulea]]* Malaise, 1942 - 5 arter
****** slekten *[[Busalus]]* Smith, 1990 - én art
****** slekten *[[Ceratoperia]]* Enderlein, 1919 - én art
****** slekten *[[Enjijus]]* Smith, 1990 - én art
****** slekten *[[Giladeus]]* Bréthes, 1919 - 3 arter
****** slekten *[[Krausius]]* Smith, 2006 - én art
****** slekten *[[Quetutus]]* Smith, 1990 - én art
****** slekten *[[Sutwanus]]* Smith, 1990 - 2 arter
****** slekten *[[Suwatnus]]* Smith, 1990 - én art
****** slekten *[[Tequus]]* Smith, 1990 - 14 arter
****** slekten *[[Truqus]]* Smith, 1990 - én art

## Kilder
* Oversikt over slektene
* Schmidt, S. & Smith, D.R. 2007. ''Pergidae of the World – an online catalogue of the sawfly family Pergidae (Insecta, Hymenoptera, Symphyta).''  (http://www.pergidae.net )

## Eksterne lenker
* 
* Bilder av ''Acordulecera'' sp.
* bugguide.net - bildegalleri over nordamerikanske arter